
A Hortobágy-Berettyó öntözővízként történő hasznosításának vizsgálata

Kulcsszavak: vízszennyezés; öntözővíz; vízminőség;
       A legnagyobb természeti kincsünk a víz. Mivel a földi élet is a vízben kezdődött, ezért az élőlények fontos alkotó eleme, illetve nélkülözhetetlen tápanyaga. Napjaink egyik legnagyobb problémája a vizeink fokozódó elszennyeződése a különféle eredetű szennyező anyagok következtében és a tiszta víz mennyiségének folyamatos csökkenése.
       A kutatásom során egy általam választott főcsatorna, a lakóhelyem közelében található Hortobágy-Berettyó főcsatorna egy szakaszának, egy általam választott társadalmi igény szerinti megfelelését vizsgáltam, azt, hogy mennyire alkalmas a víztest vize öntözővízként történő hasznosításra és ehhez a Filep György féle öntözővíz minősítő diagramot vettem alapul. Véleményem szerint az öntözendő területek növekedésével egyre fontosabbá válik a megfelelő mennyiségű és minőségű öntözővíz kérdése. A kutatásom során helyszíni és laboratóriumi méréseket is végeztem, melyeket a Debreceni Egyetem Műszaki Karának Környezetmérnöki Tanszékének Vízminőségvédelmi Laboratóriumában hajtottam végre. Egy éves intervallumot vizsgáltam, mely alatt összesen négy alkalommal vettem mintát három mintavételi pontról, egy összesen nyolc folyamkilométeres szakaszról.



